kardosdrur/scandi-wiki huggingface dataset:
Fokker F27

Fokker F27 Friendship er et tomotoret turbopropfly der er udviklet og produceret af den hollandske flyproducent Fokker. Flyet blev introduceret i 1955 og indtil 1987 blev der i alt produceret 586 eksemplarer af typen.

Den første prototype, med registreringsnummeret PH-NIV, tog 24. november 1955 på sin jomfruflyvning. Den næste prototype var 0,9 meter længere og kunne rumme fire passagerer mere, så det samlede antal kunne komme op på 32. I november 1958 blev irske Aer Lingus det første selskab der modtog et nyt F27 Friendship-fly.

Eksterne henvisninger 

 The Fokker F-27 & Fairchild F-27 & FH-227  på Airliners.net 

F-027
F-027
Transportfly
Militære transportfly
2-motors propelfly
Hans Rott

Hans Rott (1. august 1858 i Wien, Østrig – 25. juni 1884 sammesteds) var en østrigsk komponist og organist.

Rott er nok mest kendt for sin symfoni i E dur, som komponisten Gustav Mahler satte højt. Rott studerede en periode orgel under Anton Bruckner, men det var kompositionen der blev hans kald. Han nåede kun at komponere få orkesterværker i sin tid, bla. en symfoni nr. 2 som er ufuldendt og en begyndelse på en symfoni for strygeorkester, da han var inde og ude af mentale institutioner fra tid til anden. Han døde kun 25 år gammel af tuberkulose i 1884.

Udvalgte værker 

 Symfoni nr. 1 i E dur (1878–1880) - for orkester
 Symfoni nr. 2 (1880) (ufuldendt) - for orkester
 Symfoni (1874–1875) (fragment) - for strygeorkester
 Symfonifinale i F dur (1876) (fragment) - for orkester
 Strygekvartet i C mol (1876) - for strygekvartet
 "Et Præludium til Julius Cæsar" (1877) – for orkester
 Orkesterforspil i E dur (1876) - for orkester

Kilder 
 Hans Rott Webside

Komponister fra Østrig
Organister
Østrigere i 1800-tallet
Personer fra Wien
Iran Air

Iran Air er det nationale flyselskab i Iran. Selskabet er ejet af det iranske styre, og har hub på Teheran Imam Khomeini Internationale Lufthavn til de internationale destinationer, i mens Mehrabad Lufthavn i Teheran bliver brugt til indenrigsflyvninger.

Historie 
Selskabet blev af nogle forretningsfolk grundlagt i 1946 under navnet Iranian Airways. I starten fløj selskabet indenrigs- og regionale fragt og passagerflyvninger, samt én ugentligt fragtrute til Europa. Dette skete med et Douglas DC-3 fly, der senere blev suppleret med Douglas DC-6 og Vickers Viscount fly.

I 2010 havde selskabet 14 fly der af EU, havde fået forbud mod at flyve i europæisk luftrum på grund af dårlig vedligeholdelse.

Destinationer 
Iran Air flyver på over 70 destinationer, hvoraf 16 af ruterne går til europæiske lufthavne. Fra landets største lufthavn, Tehran Imam Khomeini International Airport i hovedstaden Teheran, flyver selskabet til 3 nordiske lufthavne, Københavns Lufthavn, Stockholm-Arlanda og Göteborg-Landvetter med et Airbus A300-600 fly.

Eksterne henvisninger 

 Iran Airs officielle hjemmeside

Referencer 

Air
Etableret i 1946
Statsejede virksomheder
Teheran
Kilden teater- og koncerthus

Kilden teater- og konserthus for Sørlandet er et teater og koncerthus på Odderøya i Kristiansand i Norge.

Selskabet 
Huset bygges og ejes af selskabet «Kilden teater- og konserthus for Sørlandet IKS» med Kristiansand kommune (80%) og Vest-Agder fylkeskommune (20%) som ejere. Selskabet blev etableret i 2003 og navnet givet i 2006. Selskabet Kilden Drift AS skal stå for driften.

Huset 
Arbejdet med byggeriet startet i 2007, og kronprinsesse Mette-Marit af Norge nedlagde grundstenen i 2009. Åbningen er officielt 6. januar 2012. Arkitekt er finske ALA Architects, og AF-Gruppen er hovedentreprenør. Huset haver et bruttoareal på 16 000 kvadratmeter og et rumfang på 128.000 kubikmeter. Huset kostede næsten 1,7 milliarder norske kroner.

Sale 
Huset haver fire sale:
 Koncertsalen med 1 185 siddepladser
 Teater & Operasalen med 708 siddepladser, orkestergrav med plads til 70 musikere
 Multisalen med 234 siddepladser eller 400 ståpladser
 Intimsalen med 150 siddepladser

Se også 
 Kristiansand Symfoniorkester

Eksterne henvisninger 
 Officiel hjemmeside

Bygninger, konstruktioner og anlæg i Kristiansand
Teatre i Norge
Spillesteder
Etableret i 2012
Helge Ahlström

Helge Artur Ahlström (17. marts 1914 i Sverige - 31. juli 1989) var er en svensk fodboldspiller og træner. 

Ahlström var B.93s første udenlandske træner. Han var holdets træner i de to sæsoner, holdet vandt DM 1945/1946, hvilket er seneste gang klubben har vundet DM. I hans anden og sidste sæson, 1946/1947, sluttede de forsvarende mestre som nummer ni og næstsidst, to point fra nedrykning. Inden sæsonen var slut var Ahlström rejst hjem til Sverige.

Klubber 
 IFK Malmö ?-?
 B.93 1945-1947
 GAIS 1951-52
 Halmstads BK 1954–1955
 IS Halmia 
 Trelleborgs FF
 Tommelilla IF 1959-66

Eksterne henvisninger 
 B.93 – Trænere for 1. holdet
 Info om gravsted

Fodboldspillere fra Sverige
Fodboldtrænere fra Sverige
Erling Bøje

Erling Bøje Pedersen, (født 23. oktober 1945 i Vejlby) er tidligere en dansk i fodboldspiller og træner.

Bøje kom fra Middelfart til B.93 som 22-årig og var i perioden 1968-1977 midtbanespiller og fra 1971 anfører for holdet, hvor han opnåede 184 kampe og 21 mål. 

Bøje blev træner første gang i 1979, da han afløste John Sinding i B.93, han var da spillende 2. holdstræner. Han har siden det været træner i klubben i yderligere to perioder 1992-1994, 1998 og 2007. I 2005 kom han tilbage til klubben som sportschef. 
Han har derudover været træner i Greve, Roskilde, Glostrup IC, Ølstykke, Fredensborg BI og Herlev.

Erling Bøjes yngste søn, Casper Bøje har også været 1. holdsspiller i B.93.

Eksterne henvisninger 

 B.93 – Trænere for 1. holdet 
 B93s spillerprofiler 
 Erling Bøje, all-time – SuperStats TV2 sport 
 Erling Bøje Pedersen – DBU's Officielle Statistikere

Fodboldspillere fra Danmark
Fodboldspillere fra B.93
Olaf Moe

Olaf Edvard Moe (6. september 1876 på Modum – 1963) var en norsk teolog, søn af Oscar Moe.

Moe blev student 1894 og cand. theol. 1900. 1898—1905 var han assistent ved universitetsbiblioteket, 1903—06 lærer, 1905—06 hjælpepræst ved Kampens menighed i Kristiania.

Moe ansattes 1906 som docent i teologi ved universitetet. I 1912 tog ban den teologiske doktorgrad. Han forlod 1916 universitetet for efter professor Odlands fratræden at overtage stillingen som lærer i
nytestamentlig eksegese ved Menighedsfakultetet.

Moe har udgivet Jesu Vidnesbyrd om sig selv som Guds Søn, Schleiermacher’s Religions- og Gudsbegreb, Paulus und die evangelische Geschichte, Den ældste Menighets Kristentro, Apostlen Paulus, hans Liv og Gjerning med flere skrifter.

Kilder

Noter 

Teologer fra Norge
Bibelforskere
Ansatte ved Oslo Universitet
Ansatte ved Menighetsfakultetet
Faglitterære forfattere fra Norge
Salmonsens
Norsksprogede forfattere fra Norge
Sigurd Odland

Sigurd Vilhelm Odland (født 5. december 1857 i Bergen, død 30. april 1937 i Oslo) var en norsk teolog.

Odland blev student 1875, cand. theol. 1879, universitetsstipendiat i teologi 1883, 1889 Dr. theol. på afhandlingen Jakobs Brev til de tolv Stammer i Adspredelsen, indledet og fortolket, 1894 professor i nytestamentlig eksegese ved Kristiania Universitet.

Fra dette embede tog han afsked 1906 som protest mod dem liberale teolog Johannes Ordings udnævnelse til professor i systematisk teologi (se hans i anledning af denne sag udgivne Redegjørelse til Trosfæller i den norske Kirke).

Ved oprettelsen af Menighetsfakultetet 1907 blev han dettes første lærer i nytestamentlige fag, men trådte 1916 tilbage på grund af uoverensstemimelse med kirken angående kvindens stilling i menigheden, og har senere været lærer ved Kinamissionsforbundets skole i Aker.

Odland blev 1891 den første formand for det Norske lutherske Indremissionsselskab, var 1900—09 medredaktør af Luthersk Kirketidende og 1900—05 medudgiver af Norsk teologisk Tidsskrift, ligesom han har været medarbejder ved den ny oversættelse af det Nye Testament (af 1905).

Bland hans skrifter, der vidner om betydelig lærdom og dialektisk færdighed, kan foruden de allerede omtalte nævnes Kristofer Janson og det Nye Testamente (1886), Apostolatets Begreb og Oprindelse (1899), Det Nye Testamentes Tekst (1917), Johannesevangeliets egthet (1920), Den nytestamentlige Kanon (1922), Fortolkning av Mathæus' evangelium (1926) og Fortolkning av Jakobs, Peters, Judas' og Johannes' breve (1927).

Kilder 

 

Teologer fra Norge
Ansatte ved Oslo Universitet
Ansatte ved Menighetsfakultetet
Redaktører fra Norge
Faglitterære forfattere fra Norge
Norsksprogede forfattere fra Norge
Nordmænd i 1800-tallet
Nordmænd i 1900-tallet
Personer fra Bergen
Salmonsens
Carlos Pintér

Carlo Pintér (født 1910) i Pozsony (nu Bratislava) var en ungarsk-schweizisk fodboldtræner, der havde en næsten 30 år lang trænerkarriere i Schweiz og Danmark. Han var træner for B 1909, da klubben vandt Danmarksmesterskabet i 1964.

Spillerkarriere 
Carlo Pintér og hans familie emigrerede fra Tjekkoslovakiet til Schweiz i 1930. Han blev schweizisk statsborger og kunne tale ungarsk, tysk, engelsk, italiensk og fransk. Efter at have spillet i de schweiziske klubber FC Locarno og FC Bern, rykkede Carlo Pintér til FC Mulhouse i Frankrig og siden Sliema Wanderers på Malta.

I 1941 vendte han tilbage til Schweiz og blev spillende træner for FC Cantonal Neuchatel og AC Bellinzona, før han stoppede som fodboldspiller i 1945.

Trænerkarriere 
Fra 1945 og syv år frem var Carlo Pintér skiftevis træner for AC Bellinzona og FC Sion, før han første gang tog til Danmark i 1952 og trænede B 93 i to sæsoner, og i 1954 vandt KBU-pokalfinalen. Efter fem år som træner i Schweiz kom Carlo Pintér for anden gang til Danmark i 1960.

Pintér var træner for KB i fire sæsoner. I 1960 og 1961 sluttede KB på andenpladsen i 1. division og nåede i 1961 pokalfinalen. I 1964 vandt han karrierens eneste trofæ, da det blev til DM-guld som træner for B 1909. Mesterskabet blev sikret på sidste spilledag men en sejr på 1-0 mod Pintérs tidligere klub og nærmeste rival til titlen, KB, foran et rekordtstort publikum på 43.400 tilskuere i Københavns Idrætspark.

Året efter stoppede Carlo Pintér i B 1909 midtvejs i sæsonen og vendte tilbage til AC Bellinzona, hvor han var træner de følgende fire år. I 1969 førte han Bellinzona til den schweiziske pokalfinale. Herefter gik han på pension, men vendte dog kortvarigt tilbage i foråret 1970 for at redde AC Bellinzona fra nedrykning.

Noter

Eksterne henvisninger 
 B.93 – Trænere for 1. holdet
 RSSSF – Switzerland - Trainers of First and Second Division Clubs

Fodboldspillere fra Ungarn
Fodboldtrænere fra Ungarn
Fodboldtrænere fra Schweiz
Personer fra Bratislava
Johannes Ording

Johannes Ording (født 19. januar 1869 i Drammen, død 25. januar 1929 på Stabekk) var en norsk teolog, far til historikeren Arne Ording.

Ording blev student 1886 og cand. theol. 1893. Det følgende år blev han udnævnt til personel kapellan ved Johannes Menighed i Kristiania. I denne stilling forblev han indtil 1900, da han ved et af Universitetet tildelt stipendium blev sat i stand til at ofre sig for studiet af den systematiske teologi. I 1903 meldte han sig til konkurrence om det ved professor Petersens død ledigblevne professorat i nævnte disciplin.

De anskuelser, han udtalte om dåben i en prøveforelæsning over opgivet emne En Belysning af Forskellen mellem det magiske, der maa forkastes, og det mysteriøse, der maa fastholdes, i Naademidlernes Virken (1904), gav stødet til den såkaldte professorstrid, der først 1906 endte med Ordings udnævnelse. Ording tog 1926 af helbredshensyn afsked fra sit professorat.

I anledning af konkurrencen udgav han et større arbejde, Den religiøse Erkendelse, dens Art og Vished (1903), som han det følgende år tog den teologiske doktorgrad på. Af Ordings øvrige skrifter kan nævnes: Dogmatikkens Opgave og Betydning (1905), Om Forskellen mellem den lutherske og den reformerte Kristendom (1906), Den kristelige Tro, I—II (1915) og Teologien. En encyklopædisk Fremstilling (1920).

Kilder 

 

Teologer fra Norge
Ansatte ved Oslo Universitet
Faglitterære forfattere fra Norge
Personer fra Drammen
Norsksprogede forfattere fra Norge
Dansksprogede forfattere fra Norge
Salmonsens
Nordmænd i 1800-tallet
Nordmænd i 1900-tallet
Fredrik Petersen

Fredrik Petersen henviser til følgende personer:

 Fredrik Petersen (teolog) (1839–1903) – norsk teolog
 Fríðrikur Petersen (1853–1917) – færøsk præst og politiker
 Fredrik Petersen (håndboldspiller) (født 1983) – svensk håndboldspiller
Hans Nansens Gård

Hans Nansens Gård er en kontorbygning på Gyldenløvesgade i København. Den er opkaldt efter Hans Nansen den ældre, der var en islandsk købmand, borgmester og den første præsident i København. Bygningen er på 20.000 m2 og rummer blandt andet kontorer for Københavns Kommune. Ejendommen rummede fra 1936 og mere end 70 år frem Københavns Kommunes skatteforvaltning og blev derfor i folkemunde kaldt Skattepalæet.

Bygningen er opført 1931 og 1934-35 og tegnet af Københavns stadsarkitekt Poul Holsøe i samarbejde med Curt Bie. Den fremstår i behersket funktionalisme.

Kilder

Bygninger, konstruktioner og anlæg i Københavns Kommune
Indre By (København)
Fredrik Petersen (teolog)

Fredrik Petersen (23. april 1839 i Stavanger – 9. januar 1903 i Kristiania) var en norsk teolog.

Petersen blev student 1857 og cand. theol. 1862. 1866—68 foretog han med offentligt Stipendium en
Studierejse til Tyskland, Danmark og Sverige og blev 1868 Universitetsstipendiat i Teologi: Efter
1873—75 at have virket som residerende Kapellan i Skien udnævntes han 6. Febr 1875 til
Prof. i systematisk Teologi ved Kria Univ. Med P. kom et nyt og friere Element ind i det
teol. Fakultet. Fra 1868 havde han i »Theologisk Tidsskrift« offentliggjort en udførlig
Fremstilling af »Dr. Søren Kierkegaards Kristendomsforkyndelse«, der 1877 udkom som
særskilt Værk. Hos ham selv har en vis Paavirkning af den Kierkegaard’ske
»Subjektivisme« ytret sig i hans stærke Betoning af det personlige Troslivs Sandhed, parret med et
friere Standpunkt over for den rådende ortodoksi. Ved sin aandfulde Undervisning saavel
som ved sin fine noble Personlighed har han øvet en afgørende Indflydelse paa den yngre
Slægt af Norges Præster og Teologer. Også ved sin Forfattervirksomhedi har han sat
blivende Mærker i Norges religiøse og teologiske udvikling, men også vakt modsigelse fra
forskellige Hold. En livlig Diskussion fremkaldte således hans Foredrag »Hvorledes bør Kirken
møde Nutidens Vantro«, holdt paa det kirkelige Stiftsmode i Kria Efteraaret 1880; de her
udtalte Tanker om Nødvendigheden af en Reform af Teologien er ikke blevne uden
Virkning. Af ikke mindre Bet. blev hans 1887 udkomne Foredrag »Om Inspirationen«. Et
heftigt Modiskrift af Dr. Krogh-Tonning gav Signalet til en »Inspirationsstrid«, hvori blandt andre
også professor Gisle Johnson ytrede sig. Betydelig Opmærksomhed har P. ogsaa vakt ved sine
apologetiske Skrifter, hvori han har søgt at klargøre Forholdet mellem Kristentroen og den
moderne Verdensanskuelse. Det vigtigste var Værket »Om Skabelsen, Opholdelsen og
Styrelsen«, første Bog »Forskningen« (1883), anden Bog »Theologien« (1885); første Bog,
»Forskningen«, udkom 1886 i omarbejdet Skikkelse under Titlen »Forskningen og den kristelige
Tro«. I denne Forbindelse nævner vi ogsaa de mindre Skr: »Hvorfor tror jeg paa Jesus
Kristus« (1884), »Ægteskab eller fri Kjærlighed« (1887), »Modern Moral ell. kristelig Moral«
(1889), »Fritænkerne og Kristentroens moralske Værd« (1891), »Religion og Videnskab« (1893),
»Kristi Guddom, Dogmefrygten og Forsoningen« (1894). For øvrigt foreligger der fra P.’s
Haand en Mængde Artikler af forsk. Indhold i Blade og Tidsskrifter, især i »Luthersk
Kirketidende«, for en stor Del Indlæg i den teol. Diskussion. Endelig kommer hertil en betydelig
Række Skr af mere populær Art, Prædikener, Foredrag og Udlæggelser af bibelske Skr; en
større Del heraf findes i »Kristelige Blade«, som P. udgav i Fællesskab med Stiftsprovst
Gustav Jensen. Sit åbne blik for den frie forsknings ret og Bet. lagde P. bl.a. for Dagen
ved at stille et Beløb (2000 Kr aarlig) til Universitetsstyrelsens Disposition for at uddeles
som Stipendier til unge Videnskabsmænd, uanset deres Fag.

Teologer fra Norge
Ansatte ved Oslo Universitet
Faglitterære forfattere fra Norge
Personer fra Stavanger
Norsksprogede forfattere fra Norge
Friday

Fredag har flere betydninger.

 Det engelske ord for Fredag

Litteratur 
 Friday (fiktiv person) – en figur fra Robinson Crusoe
 Friday (tegneseriefigur) – en figur i 2000 AD comics
 Friday (roman) – en novelle af Robert A. Heinlein
 Friday Caliban – en figur i A Series of Unfortunate Events

Film og TV 
 Friday (film) – en film fra 1995 med rapperen Ice Cube
 Friday: The Animated Series – en tv-serie baseret på ovennævnte film
 Fridays (tv-serie) – en amerikansk komedie tv-serie der blev sendt kortvarigt i April 1980
 Joe Friday – en fiktiv politibetjent i tv-serien Dragnet

Musik 
 Friday (opera) eller  – er en opera af Karlheinz Stockhausen
 Friday (soundtrack) – soundtracket til ovennævnte film
 "Friday" – en sang af Ice Cube til ovennævnte soundtrack
 Friday (album) – et album af Christine Milton
 "Friday" (sang af Daniel Bedingfield)
 "Friday" (sang af Rebecca Black)
 "Friday" – en sang af Goldspot
 "Friday" – en sang af Phish fra Round Room
 "Friday" – en sang af Plies fra The Real Testament
 "Friday" – en sang af Sunny Day Real Estate fra Sunny Day Real Estate
 "Friday" – en sang af Joe Jackson fra I'm the Man
 "Friday" – en sang skrevet af Ellie Greenwich og Tony Powers

Personer med efternavnet 
 David Friday (1876-1945) – amerikansk pædagog
 Gavin Friday (født 1959) – irsk sanger, komponist og maler
 Hershel Friday (1922-1994) – amerikansk jurist
 Linda Friday, (født 1971) – amerikansk pornoskuespiller; se Friday (pornoskuespiller)
 Mike Friday (født 1972) – engelsk rugbyspiller
 Nancy Friday (født 1933) – amerikansk forfatter
 Pat Friday (født 1921) – amerikansk sanger
 Robin Friday (1952–1990) – engelsk fodboldspiller
 Tim Friday (født 1961) – amerikansk ishockeyspiller
 William C. Friday (født 1920) – amerikansk pædagog

Se også 
 Fredag den 13. – en dag der traditionelt anses som uheldig
 Girl Friday
 HMS Friday – en vandrehistorie om et skib
Britiske Jomfruøers kvindefodboldlandshold

Britiske Jomfruøers kvindefodboldlandshold er det nationale kvindefodboldlandshold på Britiske Jomfruøer som reguleres af British Virgin Islands Football Association.

Britiske Jomfruøer debuterede i Gold Cup 2006, men røg ud efter at de tabe imod Amerikanske Jomfruøer. Derefter deltog de i kvalificeringen til OL i Beijing i 2007, hvor de tabte 0-21 mod Cuba og 0-17 mod Dominikanske Republik. Deres sidste officielle kamp pr. oktober 2010 var hvor de tabte 0-5 mod Amerikanske Jomfruøer.

Resultater

VM 

*Omfatter kampe vundet på straffespark.

CONCACAS 

*Omfatter kampe vundet på straffespark.

Eksterne henvisninger 
 http://www.fifa.com/associations/association=vgb/ranking/gender=f/index.html 

Kvindefodboldlandshold
Kvindefodboldlandshold
Povl Drachmann

Povl (født Poul Peter) Drachmann (født 30. juni 1887 på Frederiksberg, død 25. september 1941) var en dansk politiker, redaktør og forfatter, søn af Holger Drachmann og Emmy Drachmann.

I 1905 blev Drachmann student fra Slomanns Skole, senere i 1911 cand. polit. og samme år gift med Sonja Knudtzon. Året efter udgav han sin første bog, romanen Kraft. I 1914 blev han redaktør af Tidsskrift for industri. Senere i livet giftede han sig med Aase Borring-Petersen.

Povl Drachmann var fra 1920 medlem af Folketinget i Aalborg Amtskreds for Det Konservative Folkeparti. Han opstillede i 1924 for de konservative i Gentoftekredsen og fik i alt 8.196 stemmer. På tinge var han erhvervspolitisk ordfører., det sidste folketingsvalg han var opstillet til var i 1939, hvor han fik i alt 17.485 stemmer.

Bibliografi 
 Kraft, 1912.
 Gennembrud, 1914.
 The Industrial Development and the Commercial Policies of the three Scandinavian Countries, 1915.
 
 Om Aalborg Portland. Bogen er tilgængelig fra Danmarks Tekniske Kulturarv.
 Kampens Mænd, 1916.
 Fortid og fremtid, Tanker om Danmark, 1916.
 Nielsen & Winther, 1917.
 Brandts Klædefabrik, 1917.
 De danske Sukkerfabriker, 1922.
 Fisker & Nielsen, 1931.
 F.L. Smidth & Co., 1932.
 Diktatur, 1932.

Henvisninger 
 Povl Drachmann på Dansk Forfatterleksikon

Romanforfattere fra Danmark
Personer fra Frederiksberg
Tidligere folketingsmedlemmer fra Det Konservative Folkeparti
Faglitterære forfattere fra Danmark
Industrihistorikere fra Danmark
Folketingsmedlemmer i 1920'erne
Folketingsmedlemmer i 1930'erne
Folketingsmedlemmer i 1940'erne
Økonomer fra Danmark
Personer i Kraks Blå Bog (afdøde)
Personer i Dansk Biografisk Leksikon
Dansksprogede forfattere fra Danmark
71 Nyhavn Hotel

71 Nyhavn Hotel er et hotel i Nyhavn

Historie 
71 Nyhavn Hotel er beliggende i Nyhavn i to gamle pakhusbygninger, der blev opført i hhv. 1804 og 1850. Pakhusene blev blandt andet brugt til opbevaring af krydderier, der blev sejlet ind fra Østindien. Den ene bygning (Suhrs Pakhus) har været fredet siden 1918, og er i dag ombygget til hotel. Fredningen af bygningen betyder, at al indretning og renovering af 71 Nyhavn Hotel skal ske meget varsomt og i overensstemmelse med fredningskravet.  Meget af hotellets indre struktur er derfor bevaret, blandt andet de bærende bjælker af pommersk fyr.

Referencer

Eksterne henvisninger 
 71 Nyhavn Hotel hjemmeside 

Fredede bygninger, konstruktioner og anlæg i Københavns Kommune
Indre By (København)
Hoteller i København
Ford Transit

Ford Transit er en serie af lette erhvervskøretøjer bygget i siden 1965, primært som transporter (varevogn). 

Ford Transit blev udviklet i det første samarbejde mellem britiske Ford of Britain og tyske Ford-Werke om en fælles europæisk Ford-model. Den tyske afdeling af Ford havde forinden benyttet navnet Transit som mærke for sin varevogn Ford FK 1000/1250.

Modelserien er siden 1965 fremstillet i flere generationer og er i årenes løb blevet solgt i en hel del varianter, såsom kassevogn, ladvogn, minibus og autocamper med forskellige akselafstande og tekniske konfigurationer. En enkel og fleksibel grundkonstruktion har gjort Transit populær, og der er blevet bygget mere end 5 millioner enheder.

Ford Transit blev oprindeligt fremstillet i Storbritannien og i Belgien og senere også i Tyrkiet, Nederlandene og Hviderusland.

Generationerne

Eksterne henvisninger 

 Officielt websted 

Transit
Varebiler
Minibusser
Forhjulstrukne biler
Baghjulstrukne biler
Biler introduceret i 1953
Biler fra 1950'erne
Biler fra 1960'erne
Biler fra 1970'erne
Biler fra 1980'erne
Biler fra 1990'erne
Biler fra 2000'erne
Biler fra 2010'erne
Årets Varebil i Danmark
Kastrup Kirke

Kastrup Kirke er navnet på flere danske kirker:
 Kastrup Kirke (Tårnby Kommune) – en kirke i Kastrup Sogn i Tårnby Kommune
 Kastrup Kirke (Vordingborg Kommune) – en kirke i Kastrup Sogn i Vordingborg Kommune
Frankrigs forfatning

Frankrigs forfatning (fransk: la constitution française) er Den franske forfatning af 4. oktober 1958. Den består af 16
kapitler, der er underinddelt i et antal artikler, der definerer Frankrig som nation og landets forhold til omverdenen.

Historisk oversigt

Eksterne henvisninger 
 
 Texte intégral de la Constitution du 4 octobre 1958 en vigueur på conseil-constitutionnel.fr

Forfatning
Grundlove
Politik i 1958
Muldvarpen, der ville vide, hvem der havde lavet lort på dens hoved

Muldvarpen, der ville vide, hvem der havde lavet lort på dens hoved () er en tysk billedbog af skrevet af Werner Holzwarth og tegnet af Wolf Erlbruch, som blev udgivet på tysk i 1989 og siden er blevet en international børnebogsbestseller. Den danske oversættelse er lavet af Lotte Nyholm og udkom i 1991.

I 2002 blev bogen opført som børneteater til Edinburg Festival.

Handling 
Bogen handler om en muldvarp, som oplever at få en lort på sit hoved. Den fortørnede muldvarp begiver sig derfor på rundtur til alle gårdens dyr og sammenligner deres afføring med eksemplaret på dens eget hoved med det formål at finde synderen og gøre gengæld.

Børnebøger
Litteratur i 1989